**Tartu Kergejõustikuveteranide klubi KEVEK üldkoosoleku protokoll**

Koosoleku toimumise aeg: 08.02.2024 kell 18.00
Koosoleku toimumise koht Tartu Ülikooli kohvik rõdusaal, Ülikooli tn 20 Tartu.
Koosolekust osavõtjate arv 41. Kokku hääleõiguslikke osalejaid 40. Koosolek on otsustusvõimeline põhikirja alusel, kui kohal on 1/3 klubi liikmetest. Liikmeid on Tartu Kergejõustikuveteranide klubis KEVEK kokku 94 inimest.

Koosoleku päevakord:

1. **Tartu Kergejõustikuveteranide klubi KEVEK aastaaruande ( s.h. tegevusaruande), revidendi aruande esitamine ja kinnitamine.**
2. **Juhatuse liikmete volituste pikendamine.**
3. **Tartu Kergejõustikuveteranide klubi KEVEK parimate tunnustamine.**
4. **Uued 2024.a. plaanid.**
5. **Meelelahutus.**

Koosoleku juhatajaks valiti Aivar Pere, protokollijaks Andrus Mutli , häälte lugejateks Marina Mutli.

**1.Tartu Kergejõustikuveteranide klubi KEVEK juhatuse aastaaruande ( s.h. tegevusaruande), revidendi aruande esitamine ja kinnitamine.**
Põhjaliku tegevusaruande kandis ette juhatuse liige Aivar Pere, kes märkis, et aasta 2023.a. kujunes väga edukaks. KEVEK põhitegevuseks on endiselt kergejõustikuharrastajate ja kergejõustikuhuviliste spordiveteranide tegevuse ühendamine tervise, kehalise tubliduse ja spordimeisterlikkuse säilitamiseks ning parandamiseks. KEVEK tegevuse finantseerimiseks on saadud rahalisi vahendeid Tartu Linnavalitsuselt, Tartumaa Spordiliidult, võistluste osavõtumaksudest ja toetajatelt. Kanti ette klubi revidendi Siiri Pilti revideerimise akt aastaaruande revisjoni tulemustest.

Organisatoorne töö:

KEVEK korraldas rahvusvahelised lahtised võistlused.

Eesti MV halli mitmevõistluses seenioridele jaanuaris.

Lahtised võistlused heidetes aprill kuni november 33 korda.

Kevek ja Tartu Kalev Staadionijooksu sari 8 etappi mai-august.

KEVEK liikmetele pakutakse soodustusi:

TÜ ASK spordihoone ja staadioni kasutamine tasuta.

Tamme Staadioni kasutamine tasuta.

Aura Veekeskuse ujula kasutamine tasuta.

Spordivarustuse Nike soetamine soodushinnaga -40%

Medpoint kaupluses 10% soodustus.

Klubi korraldavatel võistlustest osavõtu hinnasoodustused.

Juhtimistegevused:

Andrus Mutli – Eesti Kergejõustikuveteranide Assosatsiooni juhatuse liige, Tartu SVK juhatuse liige.

Toetuskokkulepped, koostöö teiste spordiorganisatsioonidega, sh Tartu SVK; Eesti Kergejõustikuveteranide Assosatsioon, Tartu SS Kalev, SA Tartu Sport, Tartu Ülikooli Akadeemilise spordiklubiga treeningute ja võistluste korraldamiseks.

Rahvusvaheliste suhete edendamine, sh Läti, Leedu, Soome ja Ukraina sportlastega.

**Otsustati: kinnitada Tartu Kergejõustikuveteranide klubi KEVEK 2023.a. aastaaruanne ja revidendi aruanne.**Otsuse poolt 40 häält. Vastu ja erapooletuid ei olnud.

**2**. **Juhatuse liikmete volituste pikendamine (K.Eksi, A.Pere, M Kirt).**

Juhatuse liige Heikki Ots kandis ette soovi pikendada kolme juhatuse liikme volitusi kuna volituste tähtaeg on möödunud. Nimetatud isikud on andnud oma nõusoleku volituste pikendamiseks.

**Otsustati: kinnitada juhatuse liikmete Klaarika Eksi, Aivar Pere, Margus Kirt volituste pikendamine 08.02 2027**, kinnitamise poolt 40 häält, erapooletuid ja vastu ei olnud keegi.

**3. Tartu Kergejõustikuveteranide klubi KEVEK parimate tunnustamine.**

Peeti meeles 2023.a parimaid ja silmapaistvamaid sportlasi, abilisi võistluste korraldamisel ja tunnustati toetajaid, kelle abiga saadi läbi viia suurepäraseid ja õnnestunud võistlusi.

**4.Uued 2024.a. plaanid:**

Korraldame võistlusi:

Tartu KEVEK lahtised võistlused heidetes aprill – oktoober.

Eesti MV halli viievõistluses seenioridele, 03.02.2024.

Klubi katsevõistlused 25.02.24 ja 10.03.2024 Ülikooli spordihallis.

KEVEK ja Tartu Kalev Staadionijooksu sari, 8 etappi mai – august.

Eesti Kergejõustiku liidu Staadionijooksu sarja ühe etapi korraldamine(07.08.2024).

Tartu KEVEK rahvusvahelised sisevõistlused on planeeritud korraldada jaanuar 2025.

Korraldame koostööd ülikoolide teadlaste, treenerite, muude spordiklubidega, ettevõtetega, kohalike omavalitsustega ja üleriigiliste institutsioonidega.

Toetustegevuse korraldamine koostööpartneritega, rajatiste kasutamise võimalused.

Klubi populariseerimine ja liikmete motiveerimine, liikmete arvu kasvatamine.

Koosolek lõppes kell 21.00.

Koosoleku juhataja: Aivar Pere

Protokollija: Andrus Mutli